ananddey/assamese-wiki-corpus huggingface dataset:
পাৰাণ্ডা দুৰ্গ

পাৰাণ্ডা দুৰ্গ মহাৰাষ্ট্ৰ ৰাজ্যৰ ওছমানবাদ জিলাৰ এখন সৰু চহৰ পাৰাণ্ডাত অৱস্থিত পাৰাণ্ডা দুৰ্গ। ই ভাৰতৰ প্ৰত্নতাত্ত্বিক জৰীপৰদ্বাৰা সংৰক্ষিত স্মৃতিসৌধ। এই দুৰ্গটো ১৫ শতিকাত মাহমুদ গৱানে বা ১৬০০ চনৰ আৰম্ভণিতে দ্বিতীয় মুৰ্তাজা নিজাম শ্বাহে নিৰ্মাণ কৰিছিল। পাৰাণ্ডৰ ঐতিহাসিক তাৎপৰ্য অতিশয় বেছি আৰু বাকা ১০৪৫ (খ্ৰীষ্টাব্দ ১৯২৪)ৰ হন্নাটী শিলালিপি আৰু পিছৰ কিছুমান কল্যাণ চালুক্য তামৰ ফলকৰ লগতে যাদৱ শিলালিপিত পাল্যান্দ প্ৰত্যন্দক বুলি উল্লেখ কৰা হৈছে। পাৰাণ্ডা চহৰৰ এক ল্যাণ্ডমাৰ্ক এই দুৰ্গটো মহম্মদ শ্বাহ তৃতীয় লস্কৰীৰ পেশ্বৱা (প্ৰধানমন্ত্ৰী) মাহমুদ গোৱানে নিৰ্মাণ কৰিছিল বুলি ধাৰণা কৰা হৈছে।

পাৰাণ্ডা দুৰ্গ মধ্যযুগীয় যুগৰ এক দুৰ্গযুক্ত গঠন। ইয়াৰ সীমা বেৰখন ২৬টা শক্তিশালী বৃত্তাকাৰ দুৰ্গৰে দুগুণ দুৰ্গ, ইয়াৰে এটা উত্তৰ দিশৰ মূল প্ৰৱেশদ্বাৰৰ কাষে কাষে। ইয়াৰ উপৰি ইয়াক আগুৰি আছে এটা সুৰক্ষামূলক খাদ বা খাদ, যিটো কাঠৰ দলঙেৰে দুৰ্গৰ সৈতে সংযুক্ত। কৌশলগতভাৱে স্থাপন কৰা কিছুমান দুৰ্গত এতিয়াও ডাঙৰ ডাঙৰ কামান দেখা যায়। এইবোৰ বেছিভাগেই ডাচ শিল্পীয়ে নিৰ্মাণ কৰিছিল আৰু এটাৰ নাম বিজাপুৰৰ সেৱাত থকা আৰব অভিযন্তা হুছেইন আৰবছৰ নাম বহন কৰা হৈছে। এটা ষ্ট'ৰৰুমত আৰু কেইবাটাও কামান আছে, য'ত "সৰকাৰ নবাব মিৰ নিজাম আলী খান" বুলি লিখা এটা ডাঙৰ কামানো আছে। প্ৰায় ৩০০টা কামানৰ গুলী উদ্ধাৰ কৰা হয়। এই কামানৰ গুলীবোৰ এতিয়াও দুৰ্গত মজুত হৈ আছে।

পাৰাণ্ডা দুৰ্গ এতিয়া মহাৰাষ্ট্ৰ প্ৰাচীন কীৰ্তিচিহ্ন আৰু প্ৰত্নতাত্ত্বিক স্থান আৰু অৱশিষ্ট আইন, ১৯৬০ৰ অধীনত ৰাজ্যিক সংৰক্ষিত স্মৃতিসৌধ।

ইতিহাস

এই দুৰ্গৰ কথা প্ৰথমে মাহমুদ শ্বাহ বাহমণিৰ ৰাজত্বকালত উল্লেখ কৰা হৈছে, যেতিয়া ইয়াৰ কমাণ্ড খান জাহান নামৰ এজন সম্ভ্ৰান্ত ব্যক্তিয়ে কৰিছিল। ইম্পেৰিয়েল গেজেটিয়াৰে ইয়াৰ নিৰ্মাণৰ কাৰণ মাহমুদ গাৱান বুলি কয় যদিও সেই সময়ৰ সূত্ৰই এই কথা উল্লেখ কৰা নাই। এই দুৰ্গটো বাহমনী চুলতানীৰ ভূ-খণ্ডৰ ভিতৰতে থাকিল, আৰু পিছলৈ তেওঁলোকৰ উত্তৰাধিকাৰী ৰাষ্ট্ৰ আহমেদনগৰ চুলতান ৰাজ্যৰ নিয়ন্ত্ৰণলৈ আহে, যিটো নিজাম শ্বাহী বংশৰদ্বাৰা শাসিত। এই সময়ছোৱাত ই তিনিখন প্ৰতিদ্বন্দ্বী ৰাজ্যৰ সীমান্তত আছিল—নিজাম শ্বাহী, আদিল শ্বাহী আৰু কুতুব শ্বাহী চুলতানী—আৰু এইদৰে ই সঘনাই সংঘৰ্ষৰ স্থানত পৰিণত হৈছিল।

মোগল সাম্ৰাজ্যই আহমেদনগৰৰ ৰাজধানী দখল কৰাৰ পাছত পৰণ্ডা নিজাম শ্বাহী বংশৰ ৰাজধানী হৈ পৰে, আৰু বংশৰ প্ৰায় শেষলৈকে তেনেকৈয়ে থাকে। ইয়াৰ গৱৰ্ণৰে আদিল শ্বাহীক ৩ লাখ হানত বিক্ৰী কৰিছিল। ঔৰংজেবৰ ৰাজত্বকালত আদিল শ্বাহীৰ গৱৰ্ণৰ গালিবে এই দুৰ্গ আত্মসমৰ্পণ কৰাৰ বাবে কোনো যুদ্ধ নোহোৱাকৈ মোগল ভূ-খণ্ডৰ লগত সংযুক্ত কৰা হয়। বিনিময়ত গালিবক বৃহৎ পৰিমাণৰ ধন, মূল্যৱান উপহাৰ আৰু মোগল সেনাবাহিনীত উচ্চ পদবী দিয়া হৈছিল। মোগলৰ অধীনত পাৰাণ্ডা এখন টাকশাল চহৰ আছিল।

দুৰ্গত থকা কামান

বিৱৰণ

গড়টোৰ আকৃতি সমান্তৰাল চতুৰ্ভুজৰ দৰে, উত্তৰ আৰু দক্ষিণৰ দেৱাল বাকী দুখনতকৈ অলপ দীঘল। আটাইতকৈ বাহিৰৰ প্ৰতিৰক্ষা দুৰ্গটোক আগুৰি থকা গ্লেচিছৰদ্বাৰা গঠিত। ইয়াৰ পিছতে ১৩ ফুট ওখ বাহিৰৰ দেৱাল।

জামি মছজিদ

মছজিদ ভৱনটোৰ উত্তৰ, দক্ষিণ আৰু পূব দিশত তিনিটা প্ৰৱেশদ্বাৰ আছে। ইয়াৰে মূল প্ৰৱেশদ্বাৰটো হৈছে পূব দিশটো, যিটো বাৰাণ্ডাৰ আকৃতিৰ, এটা ডাঙৰ খোলাযুক্ত দুৱাৰেৰে প্ৰৱেশ কৰা হয়।

চিত্ৰসমূহ

তথ্যৰ উৎস

শ্ৰেণী:ঐতিহাসিক কীৰ্তিচিহ্ন
শ্ৰেণী:মহাৰাষ্ট্ৰ
শ্ৰেণী:ভাৰত
সৰস্বতী গোড়া

সৰস্বতী গোড়া (; ২৮ ছেপ্টেম্বৰ ১৯১২ – ১৯ আগষ্ট ২০০৬) হ'ল এগৰাকী ভাৰতীয় সমাজকৰ্মী যিগৰাকীয়ে‍ বহু বছৰ ধৰি নাস্তিক কেন্দ্ৰৰ নেতা হিচাপে কাৰ্যনিৰ্বাহ কৰিছিল, অস্পৃশ্যতা আৰু জাতি ব্যৱস্থাৰ বিৰুদ্ধে প্ৰচাৰ চলাইছিল।

জীৱনী

১৯৩০-ৰ দশকত সৰস্বতীয়ে স্বামী গোড়াৰ সৈতে দেৱদাসী আৰু বিধৱাৰ পুনৰ্বিবাহত বিজয়ী হৈছিল আৰু সম্পন্ন কৰিছিল। তেওেঁলাকে অস্পৃশ্যতা আৰু জাতি ব্যৱস্থা বিলুপ্ত কৰাৰ বাবে আৰু সমাজ সংস্কাৰৰ দিশত কৰা প্ৰচেষ্টাৰ বিষয়ে জানিব পাৰি ১৯৪৪ চনত মহাত্মা গান্ধীৰ সেৱাগ্ৰামত থকা মহাত্মা গান্ধীৰ আশ্ৰমলৈ নিমন্ত্ৰণ কৰা হয় আৰু তাতেই দুসপ্তাহ থাকে।

স্বামীৰ সৈতে সৰস্বতীয়ে ১৯৪০ চনত নাস্তিক কেন্দ্ৰ স্থাপন কৰে। তেওঁলোকৰ লক্ষ্য আছিল নাস্তিকতা, যুক্তিবাদ আৰু গান্ধীবাদৰ ওপৰত ভিত্তি কৰি মানৱীয় মূল্যবোধৰ প্ৰচাৰ কৰা।

ভাৰতৰ স্বাধীনতা আন্দোলনৰ তেওঁ এগৰাকী ৰাজনৈতিক কৰ্মী, ভাৰত ত্যাগ আন্দোলনৰ সময়ত তেওঁ কাৰাগাৰত বন্দী হৈছিল। ডেৰ-দুবছৰীয়া পুত্ৰ নিয়ন্তাক লৈ তেওঁ জেললৈ গৈছিল।

ব্যক্তিগত জীৱন

তেওঁৰ আত্মজীৱনী মাই লাইফ উইথ গোড়া ২০১২ চনত প্ৰকাশ পাইছিল (তেলেগু ভাষাত)। ২০০৬ চনৰ ১৯ ​​আগষ্টত বিজয়াৱাদাত হাওঁফাওঁৰ সংক্ৰমণৰ বাবে তেওঁৰ মৃত্যু হয়।

বঁটা আৰু স্বীকৃতি

২০০০ চনত কৰ্ণাটক চৰকাৰে প্ৰদান কৰা বাসৱপুৰস্কাৰৰ বাবে তেওঁ নিৰ্বাচিত হয়। তেওঁ মানৱতাবাদৰ বাবে জি. ডি. বিৰলা আন্তঃৰাষ্ট্ৰীয় বঁটা, জামনালাল বাজাজ বঁটা (১৯৯৯), জানকী দেৱী বাজাজ বঁটা আৰু পটি শ্ৰীৰামুলু তেলেগু বিশ্ববিদ্যালয়ৰ বঁটা লাভ কৰিছে।

তথ্যসূত্ৰ

শ্ৰেণী:বিংশ শতিকাৰ ভাৰতীয় মহিলা বিজ্ঞানী
শ্ৰেণী:ভাৰতীয় নাৰী
শ্ৰেণী:নাস্তিকতাবাদী
শুভা খোটে

শুভা বালসাৱৰ (; জন্ম: খোটে, ৩০ আগষ্ট ১৯৩৭) এগৰাকী ভাৰতীয় চলচ্চিত্ৰ আৰু টেলিভিছন অভিনেত্ৰী। কেইবাখনো হিন্দী আৰু কিছু সংখ্যক মাৰাঠী ভাষাৰ ছবিত কাম কৰিছে। তেওঁ সাঁতোৰ আৰু চাইক্লিঙৰ প্ৰাক্তন মহিলা ৰাষ্ট্ৰীয় চেম্পিয়ন।

প্ৰাৰম্ভিক জীৱন আৰু শিক্ষা

এটা মাৰাঠী-কোংকনী পৰিয়ালত জন্মগ্ৰহণ কৰা শুভা খোটেৰ জন্ম হৈছিল। দেউতাক আছিল প্ৰখ্যাত মাৰাঠী নাট্য ব্যক্তিত্ব নন্দু খোটে। মাক আছিল কৰ্ণাটক ৰাজ্যৰ মাংগালোকৰৰ এগৰাকী মহিলা। অভিনেতা বিজু খোটে তেওঁৰ ভায়েক। প্ৰবীণ অভিনেত্ৰী দুৰ্গা খোটে আছিল শুভাৰ খুৰীয়েক, অৰ্থাৎ দেউতাকৰ ভায়েকৰ পত্নী। শুভাৰ মাতৃৰ পক্ষীয় ককাক ময়মপল্লীও এজন অভিনেতা আছিল। বালসৱৰে মাৰাঠী চিনেমা ছিমুক্লা পহুনাত (১৯৬৮) এটা কেমিও চৰিত্ৰত অভিনয় কৰে, যিখন ছবিৰ প্ৰযোজনা আৰু পৰিচালনা শুভাৰ আছিল। তেওঁলোকৰ কন্যা ভাৱনা বলসাৱৰ এগৰাকী টিভি অভিনেত্ৰী।

কৰ্মজীৱন

৪ বছৰ বয়সত শিশু শিল্পী হিচাপে তেওঁৰ মঞ্চাভিষেক ঘটে।

তেওঁ হেৰা ফেৰী, হাম দোনো, বেচেলৰছ্ ৱাইফছ্ আৰু লেটছ ডু ইট (২০০০) আদি কমেডী নাটক পৰিচালনা কৰিছে। মুম্বাই আৰু ঔৰংগাবাদত মাৰাঠী নাটক ঘোলাট ঘোলৰ পৰা অভিযোজিত, তেওঁৰ ঘৰুৱা প্ৰযোজনা বেচেলৰছ ৱাইভছৰ ৪০টাতকৈও অধিক দৰ্শনীত অভিনয় কৰিছিল। তেওঁৰ টিভি শ্ব’ জবান সম্ভালকে অতি জনপ্ৰিয় হৈছিল।

তেওঁ জি মাৰাঠীৰ মাৰাঠী টিভি চিৰিয়েল একা লগনাচি তিসৰি গোষ্ঠাতো কাম কৰিছে।

তথ্য সংগ্ৰহ

শ্ৰেণী:ভাৰতীয় মঞ্চ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:মাৰাঠী চলচ্চিত্ৰৰ অভিনেত্ৰী
২১ নৱেম্বৰ

এইদিনটোত ঘটা কেইটামান উল্লেখযোগ্য ঘটনা-

ঘটনাৱলী

১৯৬২ - চীনা পিপলছ লিবাৰেচন আৰ্মীয়ে ভাৰত-চীন যুদ্ধত একপক্ষীয় যুদ্ধবিৰতি ঘোষণা কৰে। ভাৰত-চীন সীমান্ত বিবাদৰ বাবে চীন আৰু ভাৰতৰ মাজত ১৯৬২ চনৰ অক্টোবৰৰ পৰা নৱেম্বৰ লৈকে চীন-ভাৰত যুদ্ধ সংঘটিত হৈছিল।
১৯৭১ - মুক্তি বাহিনী (বঙালী গেৰিলা)ৰ আংশিক সহায়ত ভাৰতীয় সৈন্যই গৰীবপুৰ যুদ্ধত পাকিস্তানৰ সেনাক পৰাস্ত কৰে।
২০০২ - নাটো(North Atlantic Treaty Organization)ৱে বুলগেৰিয়া, এষ্টোনিয়া, লাটভিয়া, লিথুৱানিয়া, ৰোমানিয়া, স্লোভাকিয়া আৰু স্লোভেনিয়াক সদস্য হ'বলৈ আমন্ত্ৰণ জনায়।

জন্ম

১৬৯৪ - ভলতেয়ৰ, ফৰাচী দাৰ্শনিক, নাট্যকাৰ আৰু কবি। তেওঁ জীৱনকালত ২০,০০০ তকৈও অধিক চিঠি আৰু ২,০০০ কিতাপ আৰু পত্ৰিকা লিখিছিল। ভল্টেয়াৰ আন্তৰ্জাতিক ভাৱে প্ৰসিদ্ধ আৰু বাণিজ্যিকভাৱে সফল হোৱা প্ৰথমশ্ৰেণীৰ লেখকসকলৰ ভিতৰত এজন আছিল। এইজন মহান দাৰ্শনিকৰ মৃত্যু হৈছিল ১৭৭৮ চনৰ ৩০ মে'ত।
১৯৩৮ - হেলেন, ভাৰতীয় বলীউডৰ অভিনেত্ৰী আৰু নৃত্যশিল্পী।
১৯৪৮ - ৰামন পৰিমালা, ভাৰতীয় গণিতজ্ঞ।
১৯৭০ - জিণ্টু গগৈ, কাৰ্গিল যুদ্ধত শ্বহীদ হোৱা অসমৰ সেনা জোৱান।
১৯৮৭ - ঈশা কাৰাৱাদে, ২০১১ চনত দক্ষিণ আফ্ৰিকাত অনুষ্ঠিত হোৱা ৰাষ্ট্ৰমণ্ডল দবা চেম্পিয়নশ্বিপ(Commonwealth Chess Championship) ত স্বৰ্ণ পদক বিজয়ী খেলুৱৈ। তেওঁ ইতিমধ্যে ইণ্টাৰনেচনেল মাষ্টাৰ (আইএম) আৰু ৱুমেন গ্ৰেণ্ডমাষ্টাৰ (ডব্লিউজিএম)ৰ খিতাপ দখল কৰিছে। ঈশা কাৰৱাদেই ২০১০, ২০১২ আৰু ২০১৪ চনৰ দবা অলিম্পিয়াডত ভাৰতৰ হৈ খেলিছিল।

মৃত্যু

১৯৭০ - চাৰ চন্দ্ৰশেখৰ ভেঙ্কট ৰমণ চমুকৈ চি ভি ৰমণ, ভাৰতীয় পদাৰ্থবিজ্ঞানী। চাৰ চন্দ্ৰশেখৰ ভেঙ্কট ৰমণে পদাৰ্থ বিজ্ঞানৰ ১৯৩০ চনৰ ন'বেল বঁটা লাভ কৰিছিল আৰু বিজ্ঞানৰ যিকোনো শাখাত ন'বেল বঁটা লাভ কৰা প্ৰথমগৰাকী এছিয়া মহাদেশৰ ব্যক্তি আছিল। চাৰ চন্দ্ৰশেখৰ ভেঙ্কট ৰমণে তেওঁৰ ৰমন পৰিঘটনা ১৯২৮ চনৰ ২৮ ফেব্ৰুৱাৰীত আৱিষ্কাৰ কৰিছিল। সেই দিনটোৰ লগত সংগতি ৰাখি ভাৰত চৰকাৰে প্ৰতি বছৰে এই দিনটোক ৰাষ্ট্ৰীয় বিজ্ঞান দিৱস হিচাপে পালন কৰি আহিছে। ১৯৫৪ চনত, ভাৰত চৰকাৰে সৰ্বোচ্চ অসামৰিক সন্মান প্ৰথম ভাৰতৰত্ন প্ৰদান কৰে। চি ভি ৰমণৰ জন্ম হৈছিল ১৮৮৮ চনৰ ৭ নৱেম্বৰত।
১৯৮১ - ৰমা দাশ, অসমীয়া চুটি গল্পকাৰ।
১৯৯৬ - আব্দুছ ছালাম, পাকিস্তানী পদাৰ্থবিজ্ঞানী।
২০১৮ - মীনা আলেকজেণ্ডাৰ, ভাৰতীয় কবি, চিন্তাবিদ আৰু লেখক।

দিৱস

বিশ্ব দূৰদৰ্শন দিৱস।

তথ্যসূত্ৰ

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা
দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা
মা বেটী

মা বেটী হ'ল ১৯৮৬ চনৰ ভাৰতীয় পাৰিবাৰিক নাট্য চলচ্চিত্ৰ। বলীউডৰ এইখন চলচ্চিত্ৰখনৰ মুখ্য চৰিত্ৰত অভিনয় কৰিছে শশী কাপুৰ, শৰ্মিলা ঠাকুৰ, তনুজা আৰু মীনাক্ষী শেশাদ্ৰীয়ে।

পটভূমি

সাবিত্ৰীয়ে ব্যৱসায়ী স্বামী আৰু কন্যা মীনুৰ সৈতে ধনী জীৱনশৈলী কটায়। তেওঁ দ্বিতীয়বাৰ গৰ্ভৱতী হৈ কেতন নামৰ পুত্ৰ সন্তান জন্ম দিয়ে যদিও মৃত্যু হয়। একে সময়তে ব্যৱসায় আৰু দুটা সন্তান চম্ভালিব নোৱাৰা স্বামীয়ে লক্ষ্মী নামৰ এগৰাকী মহিলাক পুনৰ বিয়া কৰায়। ভায়েক ৰঘুনন্দনৰ দুষ্ট পৰিকল্পনাৰ বিষয়ে অজ্ঞাত লক্ষ্মীয়ে সতি-সন্ততিৰ লগত বেয়া ব্যৱহাৰ কৰি পলাই যায়। অৱশ্যে তাইৰ জীৱনটো চিৰদিনৰ বাবে সলনি হৈ যায় যেতিয়া ৰঘুনন্দনে তেওঁলোকৰ সকলো টকা প্ৰৱঞ্চনা কৰি লক্ষ্মী আৰু তাইৰ পৰিয়ালক ঘৰৰ পৰা বাহিৰ কৰি দিয়ে।

অভিনেতা-অভিনেত্ৰী

শশী কাপুৰ
শৰ্মিলা ঠাকুৰ, সাবিত্ৰীৰ ভূমিকাত
মীনাক্ষী শেষাদ্ৰী, মীনু/আশাৰ ভূমিকাত
সচীন, কেতনৰ ভূমিকাত
তনুজা, লক্ষ্মীৰ ভূমিকাত
কৰণ শ্বাহ, মীনুৰ প্ৰেমিকৰ ভূমিকাত
প্ৰাণ, ৰামুৰ ভূমিকাত
কাদেৰ খান, শিৱপ্ৰসাদৰ ভূমিকাত
অশোক সৰাফ, শংকৰ প্ৰসাদৰ ভূমিকাত
জয়শ্ৰী টী., শান্তাৰ ভূমিকাত
নীলু ফুলে, ৰঘুনন্দনৰ ভূমিকাত
মনমোহন কৃষ্ণ
শুভা খোটে
চি. এছ. দুবে

গীত সমূহ

অঞ্জানে গীতৰ কথিকা লিখিছিল।

# গীতৰ শিৰোনাম গায়ক
1
"পইসা বিনা"
অনুৰাধা পৌডৱাল
2
"সো যা মেৰী গুড়ীয়া"
অলকা য়াগনিক
3
"বানী ৰে মেৰি বিটিয়া"
শব্বীৰ কুমাৰ আৰু শৈলেন্দ্ৰ সিং
4
"মেৰে ঘৰ দ্বাৰ কো"
অলকা য়াগনিক
5
"বজে বঁধাই"
সুৰেশ ৱাডকৰ আৰু উদিত নাৰায়ণ
6
"কাল কী বাত কহুঁ মেয়"
অলকা য়াগনিক
7
"মেয়নে অপনা সনম তুঝে"
অনুৰাধা পৌডৱাল আৰু সুৰেশ ৱাদকাৰ
8
"মুঝকো সড়কোঁ সে"
অনুৰাধা পৌডৱাল
9
"না মাঙ্গে হীৰা মোতি"
অনুৰাধা পৌডৱাল, মহেন্দ্ৰ কাপুৰ

বাহ্যিক সংযোগ

তথ্যসূত্ৰ

শ্ৰেণী:নাৰীবাদী
শ্ৰেণী:চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:ভাৰতীয় নাৰীবাদী চলচ্চিত্ৰ
ঔষধি উদ্ভিদ

প্ৰাগৈতিহাসিক কালৰ পৰাই পৰম্পৰাগত চিকিৎসাত ঔষধি উদ্ভিদ বা ভেষজ উদ্ভিদৰ আবিষ্কাৰ আৰু ব্যৱহাৰ হৈ আহিছে। উদ্ভিদে পোক-পতংগ, ভেঁকুৰ, ৰোগ আৰু তৃণভোজী স্তন্যপায়ী প্ৰাণীৰ প্ৰতিৰোধ তথা অন্য বিভিন্ন কাৰ্যৰ বাবে বহুতো ৰাসায়নিক যৌগ সংশ্লেষণ কৰে। সম্ভাব্য বা প্ৰতিষ্ঠিত জৈবিক ক্ৰিয়াকলাপত জড়িত এনে বহুতো উদ্ভিদজাত ৰাসায়নিক যৌগ চিনাক্ত কৰা হৈছে। যদিও এজোপা উদ্ভিদত এনে বহুতো উদ্ভিদজাত ৰাসায়নিক যৌগ থাকে, সেয়ে ঔষধ হিচাপে গোটেই উদ্ভিদজোপা ব্যৱহাৰৰ প্ৰভাৱ সুনিশ্চিত নহয়। তথাপি কোনো উদ্ভিদৰ চিকিৎসাজনিত গুণাগুণ আছে যদিও কাৰ্যকাৰিতা আৰু সুৰক্ষা নিৰ্ধাৰণৰ খাতিৰত ইয়াৰ অধিক বৈজ্ঞানিক গবেষণাৰ প্ৰয়োজন আছে।

আধুনিক ঔষুধৰ তুলনাত সহজলভ্য আৰু সস্তা হোৱা বাবে অ-উদ্যোগীকৃত সমাজত ঔষধি উদ্ভিদ ব্যাপকভাবে ব্যবহৃত হয়। ২০১২ চনত বিশ্বজুৰি বহু হাজাৰ প্ৰকাৰৰ সন্দেহজনক ঔষধি গুণৰ উদ্ভিদৰ বাৰ্ষিক ৰপ্তানি মূল্য ২.২ বিলিয়ন মাৰ্কিন ডলাৰ বুলি অনুমান কৰা হৈছিল।

ব্যৱহাৰ

সমগ্ৰ বিশ্বজুৰি ঔষধি উদ্ভিদ বিস্তৃতভাবে ব্যৱহাৰ কৰা হয়।উন্নয়নশীল বিশ্বৰ বেছিভাগ অঞ্চল, বিশেষকৈ গ্ৰামাঞ্চলত ব্যক্তিৰ স্বাস্থ্য ৰক্ষাৰ মূল হৈছে পৰম্পৰাগত ঔষধ,অন্যহাতে উন্নত ৰাষ্ট্ৰসমূহত খাদ্যজ পৰিপূৰকৰ দৰে বিকল্প চিকিৎসাসমূহো পৰম্পৰাগত ঔষধ বুলি দাবী কৰা হয়। ২০১৫ চন পৰ্যন্ত, ঔষধি গছ পৰা তৈয়াৰী বেছিভাগ ঔযধৰ সুৰক্ষা আৰু কাৰ্যকাৰিতাৰ পৰীক্ষা কৰা হোৱা নাছিল, আৰু যিবোৰ ঔষধ উন্নত অৰ্থনীতিত বিপণন কৰা হৈছিল আৰু পৰম্পৰাগত নিৰাময়কাৰীসকলৰ দ্বাৰা অনুন্নত বিশ্বত সৰবৰাহ কৰা হৈছিল, সেইবোৰৰ গুণো উন্নত মানৰ নাছিল, কেতিয়াবা কেতিয়াবা সেইবোৰত বিপজ্জনক দূষক পদাৰ্থ থকাৰো অনুমান কৰা হৈছিল।

প্ৰজাতিৰ সংকট

যিহেতু পৰম্পৰাগত ঔষধবোৰ কৃষি কৰাৰ সলনি বনাঞ্চলৰ পৰা সংগ্ৰহ কৰা হয়, সেয়ে এনে কাৰ্যই উদ্ভিদ প্ৰজাতিক সাধাৰণ আৰু নিৰ্দিষ্ট সংকটৰ গৰাহলৈ ঠেলি দিয়ে। সাধাৰণ সংকটৰ ভিতৰত উন্নয়ন আৰু কৃষিৰ বাবে জলবায়ুৰ পৰিবৰ্তন আৰু আবাসৰ ক্ষতিসাধন আদি অন্তৰ্ভুক্ত। নিৰ্দিষ্ট সংকট হৈছে ঔষধৰ চাহিদা পূৰাবৰ বাবে কৰা অতিৰিক্ত সংগ্ৰহ। কিছুমান ঔষধি উদ্ভিদৰ খেতি কৰি অতিৰিক্ত সংগ্ৰহৰ সমস্যা সমাধান কৰিব পাৰি।

তথ্য সংগ্ৰহ

শ্ৰেণী:ঔষধি উদ্ভিদ
শ্ৰেণী:অসমৰ উদ্ভিদ
কৈকেয়ী

কৈকেয়ী হিন্দু মহাকাব্য ৰামায়ণৰ ৰজা দশৰথৰ তৃতীয়গৰাকী পত্নী আৰু অযোধ্যাৰ ৰাণী আছিল৷ দশৰথৰ তিনিগৰাকী পত্নীৰ ভিতৰত কৈকেয়ীৰ ভূমিকা সকলোতকৈ বেছি৷ তেওঁ কেকেয় ৰাজ্যৰ জীয়াৰী আৰু এগৰাকী শক্তিশালী যোদ্ধা আছিল, যিয়ে যুদ্ধৰ সময়ত তেওঁৰ পতি দশৰথক সহায় কৰিছিল৷ কৈকেয়ী ভৰতৰ মাক আছিল৷ প্ৰথমতে তেওঁ সৎ পুত্ৰ ৰামক মৰম আৰু মাতৃসুলভ জ্ঞান কৰিছিল যদিও পিছত মন্থৰাৰ কথাত পতিয়ন গৈ ৰামক বনবাসলৈ পঠিয়াইছিল৷

জন্ম আৰু প্ৰাৰম্ভিক জীৱন

কৈকেয়ীৰ জন্ম বৰ্তমানৰ আফগানিস্তানৰ প্ৰাচীন ভাৰতীয় অঞ্চল কেকেয়ৰ ওচৰত হৈছিল। কৈকেয়ী কেকয়ৰাজ অশ্বপতিৰ কন্যা আছিল। অশ্বপতিয়ে পখীৰ ভাষা বুজাৰ বৰপ্ৰাপ্ত কৰিছিল যদিও তেওঁ সেই ভাষাৰ অৰ্থ কাৰোৰে আগত ব্যক্ত কৰিব নোৱাৰিছিল; ব্যক্ত কৰিলেই তেওঁৰ মৃত্যু নিশ্চিত৷ এদিন তেওঁ আৰু তেওঁৰ পত্নী বাগিচাত ভ্ৰমণ কৰাৰ সময়ত অশ্বপতিয়ে এযোৰ ৰাজহাঁহৰ কথোপকথন শুনি মুগ্ধ হৈ হাঁহিবলৈ ধৰে। অশ্বপতিয়ে সেই কথা ব্যক্ত কৰিলে ৰজাৰ মৃত্যু হ’ব বুলি জানিও ৰাণীয়ে সেই কথা জানিবলৈ ইচ্ছুক হৈ পৰে৷ তেতিয়া ৰজাই তেওঁৰ পত্নীয়ে তেওঁক ভাল নাপায় বুলি জানিব পাৰি তেওঁক নিৰ্বাসিত কৰে। মাতৃহীনা কৈকেয়ী দাসী তথা ধাত্ৰীমাতা মন্থৰাৰ ওচৰলৈ যায়৷ যুৱতী অৱস্থাত তেওঁক স্বয়ংবৰত দশৰথে স্ত্ৰী ৰূপত বৰণ কৰে। তেওঁ দশৰথৰ সকলোতকৈ প্ৰিয়া স্ত্ৰী আছিল।

বিধৱা আৰু পৰৱৰ্তী জীৱন

অযোধ্যাৰ পৰা ৰামক বনবাসলৈ প্ৰেৰণ কৰাৰ ছয় দিন পিছত দশৰথ শোকগ্ৰস্ত হৈ মৃত্যুবৰণ কৰে৷ স্বামীৰ মৃত্যুৰ কাৰণ তেওঁ নিজকে দোষাৰোপ কৰে৷ তদুপৰি, ভৰতে সিংহাসনত বহাৰ তেওঁৰ ডাঙৰ ভায়েকৰহে জন্মগত অধিকাৰ আছিল বুলি তেওঁ সিংহাসনত নবহাৰ শপত খায় আৰু পিতৃৰ মৃত্যুৰ কাৰণ তেওঁৰ মাকক দোষাৰোপ কৰে লগতে তেওঁৰ মাকক মা বুলি সম্বোধন নকৰাৰ শপত খায়। কোৱা হয় যে, এইকাৰণেই কৈকেয়ীৰ নামটো কেতিয়াবাহে শুনা যায়। তেওঁৰ মৰমৰ সৎ পুত্ৰ ৰামক ১৪ বছৰ বনবাসলৈ পঠিওৱাৰ পিছত তেওঁ অনুতপ্ত হৈ পৰে৷

ৰাম বনবাসৰ পৰা ঘূৰি অহাৰ পিছত কৈকেয়ীয়ে ৰামৰ ওচৰত ক্ষমা বিচৰাত ৰামে কৈকেয়ীৰ ভৰি স্পৰ্শ কৰি ক্ষমা বিচৰাৰ কোনো প্ৰয়োজন নাই বুলি কয়৷ কিয়নো তেওঁ সেইবোৰ একো বেয়াভাৱে নলৈছিল লগতে তেওঁ ভৰতক তেওঁৰ মাকক ক্ষমা কৰিবলৈ কয়। ৰামে ভৰতক এইটোও কয় যে, মাকে যি কৰে, সেয়া ভালেই হওক বা বেয়াই হওক সিহঁতে সন্তানৰ কল্যাণৰ বাবেহে কৰে; নিজৰ বাবে নহয়, সেয়েহে সিহঁতৰ ওপৰত খং কৰা উচিত নহয়।

তথ্যসূত্ৰ

গ্ৰন্থপঞ্জী

বাহ্যিক সংযোগ

শ্ৰেণী:ৰামায়ণৰ চৰিত্ৰ
গোবিন্দা

গোবিন্দ অৰুণ আহুজা (জন্ম ২১ ডিচেম্বৰ ১৯৬৩) এজন ভাৰতীয় অভিনেতা আৰু ৰাজনীতিবিদ, যিয়ে ১৬৫ টাতকৈও অধিক হিন্দী ভাষাৰ ছবিত অভিনয় কৰিছে। ১৯৮০ আৰু ১৯৯০ ৰ দশকত তেওঁ আগশাৰীৰ অভিনেতা হিচাপে নিজক প্ৰতিষ্ঠা কৰিছিল। তেওঁ ১২টা ফিল্মফেয়াৰ বঁটা মনোনয়ন, ২টা ফিল্মফেয়াৰ বিশেষ বঁটা আৰু শ্ৰেষ্ঠ কমেডিয়ানৰ বাবে ফিল্মফেয়াৰ পুৰস্কাৰ লাভ কৰিছিল।

১৯৮০ দশকত তেখেতে একচন আৰু নৃত্য নায়ক হিচাপে বলিউডত অভিনয় জীৱন আৰম্ভ কৰিছিল। তেওঁৰ প্ৰথম ছবি আছিল ১৯৮৬ চনৰ লাভ ৮৬, যিটো ছুপাৰহিট হৈছিল। তাৰ পিছত তেওঁ ইলজাম (১৯৮৬), সদা সুহাগন (১৯৮৬), দাদাগিৰি (১৯৮৭), মাৰতে দাম তাক (১৯৮৭), খুদগাৰ্জ (১৯৮৭), সেন্দুৰ (১৯৮৭), হত্যা (১৯৮৮), দাৰিয়া দিল (১৯৮৮), জিতে হে চান চে (১৯৮৮), ঘৰ ঘৰ কি কাহানি (১৯৮৮), গেৰ কানুনী (১৯৮৯), দ কেদি (১৯৮৯), জাইচি কাৰ্নি ৱেইচি ভাৰ্ণী (১৯৮৯), স্বৰ্গ (১৯৯০) আৰু হাম (১৯৯১) আদি হিট ছবিত অভিনয় কৰিছিল।

১৯৯২ চনৰ ৰোমান্টিক ছবি শোলা ঔৰ শবনম আৰু ১৯৯৩ চনৰ একশ্যন কমেডি আখে ত দ্বৈত চৰিত্ৰত অভিনয় কৰি, ১৯৯০ দশকত গোবিন্দাই নিজকে কমেডি নায়ক হিচাপে পুনৰ উদ্ভাৱন কৰিছিল। এই ছবিসমূহৰ সফলতাৰ পিছত গোবিন্দাই কেইবাখনো বাণিজ্যিকভাৱে সফল কমেডি ছবিত মুখ্য চৰিত্ৰত অভিনয় কৰিছিল, যেনে ৰাজা বাবু (১৯৯৪), কুলি নং ১ (১৯৯৫), সাজন চলে সছুৰাল (১৯৯৬), হিৰো নং ১ (১৯৯৭), দেৱানা মস্তানা (১৯৯৭), দুলহে ৰাজা (১৯৯৮), বড়ে মিয়াঁ ছোটে মিয়াঁ (১৯৯৮), আনাৰী নং ১ (১৯৯৯), হাসিনা মান জায়েগী (১৯৯৯) আৰু জোডি নং ১ (২০০১)। ১৯৯০ দশকত তেওঁ কেইখনমান হিট একশ্যন ছবিোত অভিনয় কৰিছিল, যেনে খোদ্দাৰ (১৯৯৪), দোলাৰা (১৯৯৪) আৰু আন্দোলন (১৯৯৫)। তেওঁ সাজন চলে সছুৰাল ছবিৰ বাবে ফিল্মফেয়াৰ বিশেষ বঁটা আৰু হাসিনা মান জায়েগীৰ বাবে শ্ৰেষ্ঠ কমেডিয়ানৰ ফিল্মফেয়াৰ বঁটা লাভ কৰিছিল।

২০০০ দশকত কেইবাখনো অসফল ছবিৰ পিছত তেওঁৰ পিছৰ বাণিজ্যিক হিটছবিসমূহৰ ভিতৰত আছে ভাগম ভাগ (২০০৬), পাৰ্টনাৰ (২০০৭) আৰু হলিডে (২০১৪)।

গোবিন্দা ২০০৪ চনৰ পৰা ২০০৯ চনলৈকে ভাৰতৰ সংসদ সদস্য আছিল। ভাৰতীয় জাতীয় কংগ্ৰেছ দলৰ সদস্য হিচাপে তেওঁ ২০০৪ চনৰ লোকসভা নিৰ্বাচনত মহাৰাষ্ট্ৰৰ মুম্বাই উত্তৰ সমষ্টিৰ পৰা সংসদ সদস্য হিচাপে নিৰ্বাচিত হৈছিল। ২০২৪ চনত লোকসভা নিৰ্বাচনৰ আগতে তেওঁ শিৱসেনা দলত যোগদান কৰিছিল।

তথ্যসূত্ৰ

টোকা

শ্ৰেণী:হিন্দী চলচ্চিত্ৰৰ অভিনেতা
শ্ৰেণী:ভাৰতীয় ৰাজনীতিবিদ
গাজী পীৰ

গাজী পীৰ যাক ঘাজী পীৰ, গাঝী পীৰ, বৰখান গাজী বা গাজী চাহেব বুলিও জনা যায়, বংগত ইছলাম ধৰ্ম প্ৰসাৰৰ সময়ত দ্বাদশ বা ত্ৰয়োদশ শতিকাত বাস কৰা এজন বাঙালী মুছলমান গাজী আৰু পীৰ (যোদ্ধা সন্ত) আছিল। ভয়ায়ক বন্য প্ৰাণীৰ ওপৰত তেওঁৰ ক্ষমতা আৰু প্ৰাকৃতিক উপাদান নিয়ন্ত্ৰণৰ বাবে তেওঁ পৰিচিত আছিল। দক্ষিণ বংগৰ গংগা নদীৰ ব-দ্বীপৰ ঘন অৰণ্যত নতুন স্থানীয় মুছলমান জনসংখ্যাই বসতি স্থাপন কৰাৰ সময়ত এইবোৰ আছিল গুৰুত্বপূৰ্ণ গুণ। তেওঁৰ জীৱন বৰ্তমান ইংলেণ্ডৰ লণ্ডনৰ ব্ৰিটিছ সংগ্ৰহালয়ত সংৰক্ষিত হৈ থকা "গাজী স্ক্ৰল"ত দেখুওৱা হৈছে, যিখন স্ক্ৰ’লত গাজী সম্পৰ্কীয় প্ৰায় ১৮০০ চনৰ ৫৪খন ছবি আছে।

বাঘৰ পৰা পৰিত্ৰাণ বিচাৰি, সুন্দৰবন জংঘলৰ গাঁৱত বনবিবি আৰু হিন্দু দক্ষিণ ৰায়ৰ কাষতে গাজী পীৰকো পূজা কৰা হয়। কিংবদন্তি অনুসৰি, বনবিবিয়ে শিক্ষা দিছিল যে, যিকোনো জাতি বা ধৰ্ম যিয়েই নহওক কিয়, সকলোৱে সমান আৰু প্ৰকৃতিৰ লগত সকলোৱে সমিলমিলেৰে জীয়াই থাকিব লাগে।

পৰিচয়

লোককথা অনুসৰি, বৰ্তমান দক্ষিণ চৌব্বিশ পৰগনাৰ বেলে আদমপুৰ গাঁৱত তেওঁৰ জন্ম হয়। যৌৱনৰ প্ৰাৰম্ভতে তেওঁ পিতৃৰ অতুল বৈভৱ ত্যাগ কৰি ইছলাম ধৰ্ম প্ৰচাৰৰ বাবে ফকীৰ হয় আৰু ভাটীৰ ফালে সুন্দৰবনলৈ আহে। বন্ধু কালুৰ সহযোগত গাজী পীৰৰ যশোৰ জিলাৰ ব্ৰাহ্মণ নগৰৰ হিন্দু ৰজা মুকুট ৰায়ৰ কন্যা চম্পাৱতীৰ লগত বিয়া হয়। তেওঁলোকৰ দুটি পুত্ৰ, দুঃখী হাজী আৰু মেহেৰ গাজী। এতিয়াও বাংলাদেশৰ ঝিনাইদহ জিলাৰ কালীগঞ্জ মহকুমাৰ বাৰবাজাৰত গাজী কালু আৰু চম্পাৱতীৰ মাজাৰ আছে।

বহুতৰ মতে, বড়খা গাজী কাৰো ব্যক্তিগত নাম নহয়, মধ্যযুগত বংগত ইছলাম ধৰ্ম প্ৰচাৰকসকলেই বড়খাঁ গাজী নামে পৰিচিত। আন এক মতবাদমতে, প্ৰসিদ্ধ পীৰ জাফৰ খাঁ গাজীৰ পুত্ৰই বড়খাঁ গাজী। সুকুমাৰ সেনৰ মতে, চতুৰ্দশ শতিকাৰ পীৰ সুফী খানেই ষোড়শ শতিকাত বড়খাঁ গাজী নামে পৰিচিত হয়। তৃতীয় মতবাদমতে, পঞ্চদশ শতিকাৰ পীৰ ইছমাইল গাজীয়েই হ’ল উক্ত বড়খাঁ গাজী।

শাৰীৰিক বৰ্ণনা

খাড়িগ্ৰামত থকা মূৰ্তি অনুসৰি গাজী পীৰ যুদ্ধবেশী, অশ্বাৰোহী দৃঢ় সুপুৰুষ; যাৰ পিন্ধনত পায়জামা, চাপকন চোলা, মূৰত টুপী, মুখত ঘন দীঘল দাড়ি, দীঘল গোঁফ আৰু ডিঙিত গলাবন্ধ, ডাঙৰ টনা টনা চকু, একহাতে অস্ত্ৰ আৰু অন্যহাতে ঘোঁৰাৰ লেকাম, ৰিকাপিৰ ওপৰত বুটজোতা পিন্ধা ভৰি থোৱা আছে।

কলকাতাত স্মৃতিচিহ্ন

১৮৪৭ চনত কলকাতাত দক্ষিণেশ্বৰ কালি মন্দিৰ নিৰ্মাণ কৰা ৰাণী ৰাসমনীয়ে সপোনত গাজী পীৰক দেখিছিল। এই সপোনত তেওঁ ৰাণীক নিৰ্দেশ দিছিল যে, ২০ শতিকাৰ আৰম্ভণিতে নিৰ্মাণ কৰা বেলুড় মঠৰ বৰ্তমানৰ নদীৰ পাৰৰ গেটৰ বাহিৰত অৱস্থিত পিপল গছৰ তলত তেওঁৰ বাবে এটা মন্দিৰ নিৰ্মাণ কৰিব লাগে। ৰামকৃষ্ণ পৰমহংসই এই স্মৃতিসৌধত "চিন্নি" আগবঢ়াইছিল।

তথ্য সূত্ৰ

শ্ৰেণী:বাংলাদেশৰ ব্যক্তি
পনিয়ল

পনিয়ল পনিয়ল অসমৰ এক প্ৰিয় ফল। কেঁচা অৱস্থাত সেউজীয়া আৰু পকিলে ৰঙচুৱা হয়। ফলবিধ খোৱাৰ আগতে মোহাৰি খালে সোৱাদলগা হয়।

বিৱৰণ

পনিয়ল ফলটো সৰু গোলাকাৰ আকৃতিৰ হয়। গছজোপা কাঁইটীয়া আৰু জোপোহা। পাতবিলাক সৰু সৰু আৰু সেউজীয়া ৰঙৰ।

খাদ্যপ্ৰাণ

খাদ্যপ্ৰাণ - প্ৰতি ১০০ গ্ৰামত
প্ৰটিন ৩.৬৫ গ্ৰাম
খাদ্যপ্ৰাণ 'গ' ২১৭.৯৯ মিলিগ্ৰাম
কেলচিয়াম ১৭৫ মিলিগ্ৰাম
খাদ্যপ্ৰাণ 'ক' ২৫৪ মিলিগ্ৰাম
লৌহ পদাৰ্থ ২৫০ মিলিগ্ৰাম

ঔষধি গুণ

তথ্য সংগ্ৰহ

বাহ্যিক সংযোগ

শ্ৰেণী:গুল্ম
শ্ৰেণী:ফল
জৰ্জ হাৰ্বাৰ্ট

জৰ্জ হাৰ্বাৰ্ট (; ৩ এপ্ৰিল ১৫৯৩ – ১ মাৰ্চ ১৬৩৩) ইংলেণ্ডৰ এজন খ্যাতনামা কবি আৰু খ্ৰীষ্টীয় ধৰ্মযাজক আছিল। তেওঁ “Metaphysical poets” গোটৰ অন্যতম সদস্য। তেওঁৰ কবিতাত আধ্যাত্মিকতা, ভক্তি আৰু মানৱ-ঈশ্বৰৰ সম্পৰ্ক গভীৰভাৱে প্ৰতিফলিত হয়।

উদ্ধৃতি

সৎ সংগত সদায় থাকিবা, দেখিবা তুমিও এজন সৎ লোক হৈছা ৷
“ধৈৰ্য হৈছে শক্তিৰ এক নীৰৱ ৰূপ।”
“সৎ জীৱনেই সৰ্বশ্ৰেষ্ঠ উত্তৰ।”
“যি জনে অলপত সন্তুষ্ট, তেওঁয়ে ধনী।”
“জ্ঞানৰ সৈতে নম্ৰতা নাথাকিলে সেই জ্ঞান অসম্পূৰ্ণ।”
“ধৈৰ্যই সকলো দুৱাৰ খুলি দিয়ে।”

তথ্যসূত্ৰ

শ্ৰেণী:ইংলেণ্ডৰ ব্যক্তি
শ্ৰেণী:কবি
শ্ৰেণী:ইংৰাজী কবি
লোথাল

লোথাল সিন্ধু নদীৰ পাৰত গঢ় লৈ উঠা প্ৰাচীন সিন্ধু সভ্যতাৰ অন্তৰ্গত এখন নগৰ আৰু প্ৰায় ৩৭০০ খ্ৰীষ্টপূৰ্বতেই মানুহৰ প্ৰথম বসতি আৰম্ভ হোৱা এই নগৰখন বৰ্তমানৰ গুজৰাটৰ ভাল অঞ্চলত অৱস্থিত। ১৯৫৪ চনত আৱিষ্কৃত এই প্ৰাচীন নগৰখনৰ প্ৰত্নতাত্বিক স্থাপত্য আৰু সামগ্ৰীসমূহ সংৰক্ষণ কৰিবলৈ ভাৰতীয় পুৰাতত্ত্ব সৰ্বেক্ষণে ঠাইখণ্ডত ১৯৫৫ চনৰ ১৩ ফেব্ৰুৱাৰীৰ পৰা ১৯৫৫ চনৰ ১৯ মে’লৈকে খননকাৰ্য চলায়। সংস্থাটোৰ মতে লোথালত আৱিষ্কৃত হোৱা বন্দৰ সমগ্ৰ পৃথিৱীৰ ভিতৰতে পুৰণি। যি সময়ত কচ্ছ মৰুভূমি আৰৱ সাগৰৰ অংশ আছিল সেই সময়ত এই বন্দৰে বেপাৰ-বাণিজ্যৰ বাবে সিন্ধ প্ৰদেশৰ হৰপ্পাৰ নগৰসমূহক সৌৰাষ্ট্ৰ উপদ্বীপৰ সৈতে সাবৰমতী নদীয়েদি সংযোগ কৰিছিল। অৱশ্যে কিছুসংখ্যক পুৰাতত্ত্ববিদে এই সন্দৰ্ভত দ্বিমত প্ৰকাশ কৰে। তেওঁলোকৰ মতে লোথাল এখন সৰু চহৰ আছিল আৰু তথাকথিত বন্দৰটো প্ৰকৃততে এটা জলসিঞ্চনৰ আহিলাহে আছিল।
প্ৰাচীন কালত লোথাল এক পৰিপূৰ্ণ বাণিজ্য কেন্দ্ৰ আছিল। ইয়াৰ মণি-মুকুতা আৰু মূল্যৱান অলংকাৰ আদি গৈ আনকি পশ্চিম এচিয়া আৰু আফ্ৰিকা পৰ্যন্ত পাইছিল। লোথালৰ বাসিন্দাসকলে উদ্ভাৱন কৰা মণি নিৰ্মাণ আৰু ধাতুবিদ্যাৰ সঁজুলি তথা পদ্ধতিসমূহ চাৰি সহস্ৰাধিক বছৰ ধৰি চলি থাকে।
লোথালক ইউনেস্ক’ বিশ্ব ঐতিহ্যবাহী স্থান হিচাপে মনোনীত কৰা হৈছে যদিও এই আবেদনখন গৃহীত হোৱা নাই।

গুজৰাটী ভাষাত লোথ আৰু থল (স্থল) শব্দাংশৰ অৰ্থ মৃত লোকৰ টিলা আৰু এই অৰ্থ সিন্ধী ভাষাৰ মহেঞ্জো-দাৰো শব্দৰ অৰ্থৰ সৈতে একেই। লোথালৰ কাষৰীয়া গাঁৱৰ লোকসকল এখন প্ৰাচীন চহৰ আৰু এই ঠাইৰ মানৱ দেহৰ অৱশেষৰ বিষয়ে অৱগত আছিল। ১৮৫০ চন মানলৈকে উক্ত ঠাইলৈ নাৱেৰে যাতায়ত চলিছিল। ১৯৪২ চনত এই তথাকথিত টিলাৰ মাজেদিয়েই সাৰগৱালালৈ কাঠৰ অনা-নিয়া কৰা হৈছিল। বৰ্তমানৰ ভোলাড় আৰু লোথালক সংযোগ কৰা পিতনিসদৃশ সুঁতিয়ে আজিও প্ৰাচীন নদীপথ এটাৰ কথাকে সূচায়।

সিন্ধু সভ্যতাৰ প্ৰাণকেন্দ্ৰস্বৰূপ হৰপ্পা আৰু মহেঞ্জোদাৰোৰ পতনৰ পিছতো লোথাল বহু বছৰ ধৰি মূৰ ডাঙি থিয় দি আছিল। ক্ৰান্তীয় ধুমুহা আৰু বানপানীয়ে অবিৰতভাৱে লোথালৰ ক্ষতি সাধন কৰাৰ ফলত এসময়ত ই ধ্বংসপ্ৰাপ্ত হৈছিল। অধ্যয়নৰ পৰা জানিব পৰা গৈছে যে ধ্বংসৰ সময়ত এই অঞ্চলটো নিম্নপ্ৰায় বৰষুণ বা শুষ্কতাৰ দ্বাৰা আক্ৰান্ত হৈছিল। গতিকে জলবায়ু পৰিৱৰ্তনো নগৰখন ক্ৰমান্বয়ে পৰিত্যক্ত হোৱাৰ এক অন্যতম কাৰণ হ’ব পাৰে বুলি ধাৰণা কৰা হৈছে। .

আলোকচিত্ৰ ভঁৰাল

তথ্য সংগ্ৰহ

শ্ৰেণী:সিন্ধু সভ্যতা
শ্ৰেণী:ভাৰতৰ পুৰাতাত্বিক ক্ষেত্ৰ
প্লেক্সাউৰ (শ্ৰুতিকথা)

প্লেক্সাউৰ (প্ৰাচীন গ্ৰীক: Πληξαύρη, ইংৰাজী: Plexaure বা Plexaura; আক্ষৰিক অৰ্থ: 'কোবাই যোৱা বতাহ') গ্ৰীক শ্ৰুতিকথা অনুসৰি এগৰাকী সাগৰীয় নেৰেইড৷ তেওঁ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল।

কিংবদন্তি

প্লেক্সাউৰ গ্ৰীক শ্ৰুতিকথাৰ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল। হোমাৰৰ ইলিয়াডত বৰ্ণনা কৰা অনুসৰি একিলিছে মৃত পেট্ৰ'ক্লাছৰ বাবে কৰা দুখৰ সমভাগি হোৱা মাতৃ থেটিছক সংগ দিবলৈ সাগৰৰ গভীৰতাৰ পৰা ওলাই আহি ট্ৰয়ৰ উপকূলত সমবেত হোৱা ৩৩ গৰাকী নেৰেইডছৰ ভিতৰত প্লেক্সাউৰো আছিল।

তথ্য সংগ্ৰহ

শ্ৰেণী:গ্ৰীক কিংবদন্তি
প্ৰাইড মাহ

এলজিবিটি প্ৰাইড মাহ হৈছে লেচবিয়ান, গে, বাইচেক্সুৱেল আৰু ট্ৰান্সজেণ্ডাৰ (এলজিবিটি) লোকসকলৰ গৌৰৱ উদযাপন আৰু স্মৃতিচাৰণৰ বাবে উৎসৰ্গিত এটা মাহ। সাধাৰণতে জুন মাহক প্ৰাইড মাহ হিচাপে পালন কৰা হয়। ১৯৬৯ চনত সমকামী মুক্তিৰ বাবে হোৱা ধাৰাবাহিক ষ্টোনৱাল প্ৰতিবাদৰ পিছত প্ৰাইড মাহ আৰম্ভ হয়। পিছলৈ আমেৰিকাৰ বাহিৰলৈও এই উদযাপন বিয়পি পৰে। কৰ্মী মাৰ্ছা পি জনছন, চিলভিয়া ৰিভেৰা আৰু ষ্টৰ্মে ডিলাৰ্ভেৰীক এই প্ৰতিবাদৰ বাবে কৃতিত্ব দিয়া হয় যদিও জনছনে তেওঁৰ অংশগ্ৰহণক অস্বীকাৰ কৰে। নিউয়ৰ্ক চহৰত "ক্ৰিষ্টোফাৰ ষ্ট্ৰীট মুক্তি দিৱস" উদযাপনৰ লক্ষ্যৰে কৰা এই সমদলটোক সমগ্ৰ আমেৰিকাত পদযাত্ৰাৰ সমান্তৰালভাৱে এলজিবিটি অধিকাৰৰ বাবে এক গুৰুত্বৰ মুহূৰ্ত বুলি গণ্য কৰা হয়। প্ৰথম পদযাত্ৰাবোৰ উদযাপনতকৈ প্ৰতিবাদৰ সৈতে বেছি মিল আছিল যদিও ই মানুহক এলজিবিটি সম্প্ৰদায় আৰু ইয়াত কেনেকৈ এজনৰ পৰিয়াল আৰু বন্ধু-বান্ধৱীও অন্তৰ্ভুক্ত হ'ব পাৰে সেই সম্পৰ্কে সোঁৱৰাই দিয়াত সহায় কৰিছিল।

বিস্তাৰ আৰু উদযাপন

ষ্টোনৱাল বিদ্ৰোহ আৰু প্ৰথম গৌৰৱ সমদলৰ পিছত এলজিবিটি গোটৰ সংখ্যা দ্ৰুতগতিত বৃদ্ধি পায়, আৰু কেইবছৰমানৰ পিছত সমগ্ৰ আমেৰিকাত গৌৰৱ আন্দোলন বিয়পি পৰে।

স্বীকৃতি

১৯৯৯ চনৰ জুন মাহত আমেৰিকাৰ ৰাষ্ট্ৰপতি বিল ক্লিণ্টনে "আমেৰিকাত প্ৰতি জুন মাহত ষ্টোনৱাল বিদ্ৰোহৰ বৰ্ষপূৰ্তিক গে আৰু লেচবিয়ান প্ৰাইড মাহ" বুলি ঘোষণা কৰে। ২০১১ চনত ৰাষ্ট্ৰপতি বাৰাক ওবামাই আনুষ্ঠানিকভাৱে স্বীকৃতিপ্ৰাপ্ত প্ৰাইড মাহৰ সম্প্ৰসাৰণ কৰি সমগ্ৰ এলজিবিটি সম্প্ৰদায়ক সামৰি লয়। কিন্তু ২০১৭ চনত ড'নাল্ড ট্ৰাম্পে আমেৰিকাত প্ৰাইড মাহৰ ফেডাৰেল স্বীকৃতি অব্যাহত ৰাখিবলৈ অস্বীকাৰ কৰে, যদিও পিছলৈ ২০১৯ চনত তেওঁ ৰাষ্ট্ৰপতিৰ ঘোষণা হিচাপে ব্যৱহাৰ কৰা এটা টুইটত ইয়াক স্বীকৃতি দিয়ে। ২০২১ চনত কাৰ্যভাৰ গ্ৰহণ কৰাৰ পিছত জো বাইডেনে পূৰ্বতে চেনেটত সমলিংগ বিবাহ আৰু এলজিবিটি বিষয়ৰ স্কুলীয়া শিক্ষাৰ বিৰুদ্ধে ভোটদান কৰাৰ পিছতো প্ৰাইড মাহক স্বীকৃতি দিয়ে আৰু আমেৰিকাত এলজিবিটি অধিকাৰৰ বাবে কাম কৰাৰ প্ৰতিশ্ৰুতি দিয়ে।

তথ্যসূত্ৰ

শ্ৰেণী:এলজিবিটি